**Moment într-o noapte**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când cucuveaua muşcă luna de un colţ,

Sub pleoapă de pământ pândeşte ca un hoţ,

Un bocet de gorun, pasăre vicleană

Zidită-n cuvânt precum o altă Ană.

Cuşmă neagră noaptea se varsă în ploaie,

Urlă aşteptarea, lacrimă văpaie,

Ca un corb pribeag şi nesătul trecutul

Te mâna din urmă umbrind începutul.

Furnicarul lumii colcăie-n ispită,

Făţarnic botează clipa travestită,

Pierdută de haită desface zăvoare,

Cu bani de argint să cumpere uitare.

Baloane de săpun se-nmultesc şi dispar,

Caverne de idei înscrise-ntr-un ferpar.

Organica celulă se umflă-n zadar,

Sfârşitul este scris de cer în calendar .

Când clopote toacă în zi de parastas,

Aud cum plânge frica în ochiul rămas.